ข้อบัญญัติองค์การบริหารส่วนตำบลหนองอ้อข้อบัญญัติองค์การบริหารส่วนตำบลหนองอ้อเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนขององค์การบริหารส่วนตำบลหนองอ้ออำเภอบ้านโป่ง จังหวัดราชบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำโดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองอ้อ โดยผ่านความเห็นชอบของสภาองค์การบริหารส่วนตำบลหนองอ้อและนายอำเภอบ้านโป่งจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองอ้อ เรื่อง กำหนดบริเวณห้ามก่อสร้างดัดแปลง หรือเปลี่ยนแปลงการใช้อาคารบางชนิดหรือบางประเภท ในท้องที่บางส่วนขององค์การบริหารส่วนตำบลหนองอ้ออำเภอบ้านโป่ง จังหวัดราชบุรี พ.ศ. ๒๕๕๕ข้อ ๒[๑] ข้อบัญญัติให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณ ที่ ๑ หมายความว่าพื้นที่บริเวณหมายเลข ๑ มีรายการดังต่อไปนี้ด้านเหนือ จดเขตองค์การบริหารส่วนตำบลหนองอ้ออำเภอบ้านโป่ง จังหวัดราชบุรีด้านตะวันออก จดเขตเทศบาลตำบลกระจับ อำเภอบ้านโป่ง จังหวัดราชบุรีด้านใต้ จดทางหลวงแผ่นดินหมายเลข๓๒๓ ฟากตะวันออก และคลองส่งน้ำชลประทาน ๙ ซ้าย ฝั่งเหนือด้านตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๓บริเวณ ที่ ๒ หมายความว่าพื้นที่บริเวณหมายเลข ๒ มีรายการดังต่อไปนี้ด้านเหนือ จดคลองส่งน้ำชลประทาน ๙ ซ้ายฝั่งใต้ด้านตะวันออก จดทางหลวงแผ่นดินหมายเลข ๓๕๓ ฟากตะวันตกด้านใต้ จดเขตเทศบาลตำบลกระจับอำเภอบ้านโป่ง จังหวัดราชบุรีด้านตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๕๓บริเวณ ที่ ๓ หมายความว่าพื้นที่บริเวณหมายเลข ๓ มีรายการดังต่อไปนี้ด้านตะวันออก จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๒๓ด้านใต้ จุดเส้นตรงที่ลากจากเขตเทศบาลตำบลกระจับไปทางทิศตะวันตกเฉียงใต้ จนบรรจบกับเส้นตั้งฉากระยะ ๕๐๐ เมตร กับศูนย์กลางถนนสาย คที่จุดซึ่งอยู่ห่างจากถนนสาย ง ๑๑ บรรจบ กับถนนสาย ค ไปทางทิศตะวันตกเฉียงใต้ตามแนวถนนสาย ค เป็นระยะ ๕๕๐ เมตร และเส้นตรง ซึ่งเป็นเส้นตั้งฉากระยะ ๕๐๐ เมตรกับศูนย์กลางถนนสาย ค ที่จุดซึ่งอยู่ห่างจากถนนสาย ง ๑๑ บรรจบกับถนนสาย คไปทางทิศตะวันตกเฉียงใต้ ตามแนวถนนสาย ค เป็นระยะ ๕๕๐ เมตร ด้านตะวันตก จดเขตองค์การบริหารส่วนตำบลหนองอ้อ อำเภอบ้านโป่งจังหวัดราชบุรีทั้งนี้ ยกเว้นพื้นที่โรงเรียนวัดหัวโป่ง มิตรภาพที่ ๒๒๔และวัดหัวโป่งข้อ ๔ ให้กำหนดพื้นที่บางส่วนขององค์การบริหารส่วนตำบลหนองอ้ออำเภอบ้านโป่ง จังหวัดราชบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการและร้านจำหน่ายก๊าซ(๕) คลังวัตถุระเบิดตามกฎหมายว่าด้วยวัตถุอันตราย(๖) โรงกำจัดขยะมูลฝอย(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการเกี่ยวกับอุตสาหกรรมบริการและโรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) สถานสงเคราะห์หรือรับเลี้ยงคนชรา(๔) สถานสงเคราะห์หรือรับเลี้ยงเด็ก(๕) สุสานและฌาปนสถานตามกฎหมายว่าด้วยสุสานและฌาปนสถาน(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) โรงแรมตามกฎหมายว่าด้วยโรงแรม(๓) อาคารอยู่อาศัยประเภทอาคารขนาดใหญ่(๔) อาคารพาณิชยกรรมประเภทอาคารขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๕) ห้องแถว ตึกแถว หรือบ้านแถว(๖) อาคารชุดตามกฎหมายว่าด้วยอาคารชุด หอพักตามกฎหมายว่าด้วยหอพักหรืออาคารอยู่อาศัยรวมข้อ ๕ ภายในบริเวณพื้นที่ที่กำหนดตามข้อ๕ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนแปลงการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนแปลงใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลหนองอ้อรักษาการตามข้อบัญญัตินี้ประกาศณ วันที่ ๒๔ มกราคม พ.ศ. ๒๕๕๕สุเทพ ภูริเอกทัตนายกองค์การบริหารส่วนตำบลหนองอ้อ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองอ้อเรื่อง กำหนดบริเวณห้ามก่อสร้าง ดัดแปลงหรือเปลี่ยนแปลงการใช้อาคารบางชนิดหรือบางประเภท ในท้องที่บางส่วนขององค์การบริหารส่วนตำบลหนองอ้ออำเภอบ้านโป่ง จังหวัดราชบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๒ กรกฎาคม๒๕๕๕ณัฐพร/ผู้ตรวจ๑๒ กรกฎาคม๒๕๕๕[๑] ราชกิจจานุเบกษา เล่ม๑๒๙/ตอนพิเศษ ๑๐๗ ง/หน้า ๗๕/๖ กรกฎาคม ๒๕๕๕